section_heading: Povijest
paragraph_text: Godine 1977. je pod vodstvom trenera Hrvoja Čulića, bivšeg Hajdukova vratara, ušao u Prvu jugoslavensku košarkašku ligu. Kad je izborio plasman, navijači su satima na terenu nosili svoje ljubimce. Momčad koja je zaigrala prve sezone u Prvoj ligi je: Matko Vicelić (1956., 200 cm), Pero Vučica (1957., 203 cm), Davor Matijaca (1956., 203 cm), Josip Puljiz (1955., 202 cm), Damir Skansi (1955., 2020 cm), Zlatko Trška (1958., 180 cm), Petar Šošić (1956, 192 cm), Ivan Plazibat (1955., 197 cm), Paško Županović (1954., 198 cm), Boris Kurtović (1958., 195 cm) i Mladen Lončar (1957., 183 cm). Tehniko: Siniša Depolo. Trener je bio Hrvoje Čulić. Pomoćni trener bio je Mihovil Rajević.<ref>Poster iz SN revije. Fotografija: B. Šimić U prvoj ligi igrao je samo jednu sezonu i postigao samo jednu pobjedu - u Splitu protiv skopskog Rabotničkog te su bili posljednji. Sve su utakmice bile popunile dvoranu. Utakmice su bile prava predstava. Navijači su činili ekscese i predstave prije, tijekom i poslije utakmice. Upadi na parket sa zastavom, klečanje na terenu i moljenje Očenaša, što je uznemirivalo vladajuće strukture u državi. Ni milicijska premlaćivanja ni uhićivanja nisu spriječila te navade. Na utakmici 1. kola protiv Jugoplastike dvije trećine dvorane navijalo je za Dalvina. Kako su Vinari nosili plavo-bijeli dres (poslije je ta boja bila nešto između plave i ljubičaste), navijači su također uz Hajdukove ponijeli i plavo-bijele zastave. Prvi je put u ondašnjoj Jugoslaviji publika za vrijeme utakmice stala i navijala. Navijači su jedinu pobjedu proslavili kao da su osvojili naslov svjetskog prvaka. Na utakmici je stradao trener Rabotničkog Lazar Lečić, kojeg je Dalvinova navijačica istukla kišobranom zato što joj je stalnim ustajanjem s klupe, što treneri redovno čine na utakmici, ometao joj pogled pa ga je više puta istukla kišobranom po glavi. 1980-ih se natjecao u drugoj i republičkoj ligi.